Man sterf tydens skietery in LytteltonArgieffoto (Foto: monitor_net/Twitter) ŉ Man, vermoedelik in sy 30’s, is Maandag dood en nog ŉ man beseer tydens ŉ skietery by ŉ taxistaanplek in Lyttelton, Centurion. Russel Meiring, woordvoerder van ER24, het gesê die taxistaanplek is op die hoek van Bothalaan en Stasieweg geleë. Paramedici het omstreeks 11:00 by die toneel opgedaag. “ŉ Man het ŉ skietwond in sy bors opgedoen en geen teken van lewe getoon nie. Hy is op die toneel dood verklaar,” het Meiring verduidelik. “ŉ Tweede man het ŉ geringe vleeswond aan sy rug opgedoen. Hy is na ŉ hospitaal geneem vir verdere behandeling.” Plaaslike owerhede was op die toneel vir verdere ondersoek.